Congressus XCI esperantistarum Germanicorum
Diebus pentecostis anni 2014 (diebus a 6 ad 9 Iunii) caelo sereno Erfordiae Congressus XCI esperantistarum Germanicorum (Esperantice: 91-a Germana Esperanto-Kongreso, Theodisce: 91. Deutscher Esperantokongreß) celebratus est. Sub aegide Associationis Esperanticae Germanicae / GEA plus quam centum annos post congressum quendam Gothensem denuo in Thuringia Zamenhofiani congregabantur. Locus conventus felicis fuit honorabile Gymnasium Senatorium Evangelicum Erfordiense media in Erfordia situm.